Publication: Magyar Közlöny
Issue: MK-2002-142 (Year: 2002, Number: 142)
Era: 1990-2004
Section: rendjérõl szóló 163/2001. (IX. 14.) Korm. rendelet
Paragraph Index: 113

3. számú melléklet szerint elszámolható költsége legalább 50 millió eurónak megfelelõ forintösszeg.” „24. Szállítás: vasúti szállítás (TEÁOR ’03 I 60.10), egyéb szárazföldi személyszállítás (TEÁOR ’03 I 60.23), közúti teherszállítás (TEÁOR ’03 I 60.24), tengeri szállítás (TEÁOR ’03 I 61.1), belvízi szállítás (TEÁOR ’03 I 61.2), valamint légi szállítás (TEÁOR ’03 I 62.1 és I 62.2).” „33. Támogatási szempontból kedvezményezett vállalkozás (a továbbiakban: TKV): az a vállalkozás, amelynek összes foglalkoztatotti létszáma 250 fõnél kevesebb, és éves nettó árbevétele legfeljebb 40 millió eurónak megfelelõ forintösszeg, vagy mérlegfõösszege legfeljebb 27 millió eurónak megfelelõ forintösszeg (egyéni vállalkozó esetén az utolsó személyi jövedelemadó-bevallásban szereplõ összes bevétele nem haladja meg a 40 millió eurónak megfelelõ forintösszeget), továbbá ha abban az állam, az önkormányzat vagy más támogatási szempontból kedvezményezett vállalkozáson kívül esõ vállalkozások tulajdoni részesedése — tõke vagy szavazati jog alapján — külön-külön és együttesen sem haladja meg a 25%-ot.” „39. Érintett termék: a beruházási projekt által megvalósított kapacitásokkal elõállítani kívánt termék (beleértve a szolgáltatásnyújtást is), valamint azok a termékek, amelyek ezt akár a fogyasztás (hasonló termékjellemzõk, felhasználhatóság, ár), akár a termelés (a létrehozott termelõeszközök rugalmas felhasználhatósága révén) vonatkozásában helyettesíteni képesek. Amennyiben a támogatandó beruházási projekt félkész termékek elõállításához szükséges kapacitások növelését célozza és az érintett félkész termékek jelentõs része a vállalkozáson belül kerül felhasználásra, akkor az érintett terméknek az abból készített készterméket kell tekinteni.

Source: https://magyarkozlony.hu/hivatalos-lapok/15de5dd6bc8dd4159ce81077c47cfa0d3271cc48/dokumentumok/917b592762e5485abee9adc4f3587db0f348c6f0/letoltes